Životinjski svet u dečjim knjigama
Suzan Stokdejl upotrebila je svoje umeće da deci prezentira životinje u njihovom prirodnom habitatu
Ejva Kogin uči školu kod kuće. Ona voli kad joj majka čita posebno knjigu „Bring on the Birds“ (ili - Evo ptica). To je nagradjena slikovnica o životinjama koju je napisala i ilustrovala Suzan Stokdejl. U njenom studiju u blizini Vašingtona, Suzan Stokdejl kaže da se oseća kao ekolog, jer ohrabruje decu da se fokusiraju na lepotu prirode. Ona provodi veliki deo vremena na ilustrovanju knjiga i pisanju stihova. Stokdejl kaže da su na nju uticali bogata vegetacija i životinjski svet na Floridi, gde je odrasla. Medjutim, jedno od njene dece joj je dalo ideju za prvu knjigu. Radovi Suzan Stokdejl se nalaze na policama za knjige u bibliotekama i školama. Keti Ajzeks je na čelu odbora Američkog udruženja bibliotekara koji je prošle godine dodelio nagradu njenoj knjizi „Evo ptica“. Sada se knjige Suzan Stokdejl takodje pojavljuju kao slikovnice za bojenje i slagalice. Ejvina majka, Megan Kogin je pročitala većinu njih. Nova slikovnica Suzan Stokdejl će se zvati „Pruge svih vrsta“. To je knjiga o životinjama širom sveta i njihovim jedinstvenim bojama. Uz brižljiv pristup radu, Suzan Stokdejl nastavlja da pruža deci uvid u prirodni svet koji ona očigledno voli